Številka: 100-12/2022/2

Datum: 1.3.2022

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411" \t "_blank" \o "Zakon o javnih uslužbencih (uradno prečiščeno besedilo)) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb, v nadaljevanju ZJU) Ministrstvo za infrastrukturo, Uprava Republike Slovenije za pomorstvo, Kopališko nabrežje 9, Koper, objavlja javni natečaj za zasedbo uradniškega delovnega mesta

**PRISTANIŠKI NADZORNIK – VIŠJI SVETOVALEC (šifra DM 262)**

**v Kapitaniji**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja),diplomirani inženir pomorstva (vs) - smer navtika ali ladijsko strojništvo; ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), diplomirani inženir pomorstva (vs)- smer navtika ali ladijsko strojništvo; ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), diplomirani inženir pomorstva (vs)- smer navtika ali ladijsko strojništvo,
* najmanj 5 leta delovnih izkušenj,
* opravljeno usposabljanje za imenovanje v naziv, (če ga kandidat nima, ga lahko opravi naknadno),
* pooblastilo o nazivu častnik krovne straže na ladji z bruto tonažo 500 ali več ali pooblastilo o nazivu častnik strojne straže na ladji s pogonskim strojem z močjo 750 KW ali več,
* strokovni izpit iz upravnega postopka druge stopnje,
* preizkus znanja za vodenje in odločanje v prekrškovnem postopku,
* varnostno preverjanje v skladu z Zakonom o tajnih podatkih za dostop do podatkov stopnje TAJNO,
* osnovna raven znanja jezika narodne skupnosti-italijanski jezik,
* osnovna raven znanja angleškega jezika,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe

Zahtevane delovne izkušnje se skrajšajo za tretjino v primeru, da ima kandidat opravljeno univerzitetno izobrazbo ali visoko strokovno izobrazbo s specializacijo, magisterijem znanosti ali II. bolonjsko stopnjo.

Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo ali ima opravljen strokovni izpit iz upravnega postopka druge stopnje. Izbrani kandidat, ki nima opravljenega strokovnega izpita iz upravnega postopka, bo moral v skladu s tretjim odstavkom 31. člena Zakona o splošnem upravnem postopku izpit opraviti najkasneje v roku treh mesecev od sklenitve pogodbe o zaposlitvi.

Pri izbranem kandidatu se bo preverjalo ali ima opravljen preizkus znanja za vodenje in odločanje v prekrškovnem postopku, v nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti preizkus.

Varnostno preverjanje, se izvede z izbranim kandidatom po izdaji sklepa o izbiri ter pred imenovanjem v naziv. V primeru, da se v postopku varnostnega preverjanja izdaja dovoljenja za dostop do tajnih podatkov zavrne, se natečajni postopek s sklepom ustavi.

Pri izbranem kandidatu se bo preverjalo izpolnjevanje pogoja osnovne ravni znanja jezika narodne skupnosti - italijanski jezik, izpolnjevanje pogoja se presoja na podlagi dokumentacije in se za izpolnjevanje lahko šteje:

- zaključena osnovnošolska obveznost na dvojezični osnovni šoli

- končana srednja šola, kjer je bil eden od jezikov tudi italijanski, pri čemer oseba predhodno ni

končala dvojezične osnovne šole,

- opravljen izpit iz italijanskega jezika na dodiplomskem ali podiplomskem študiju,

- potrdilo o jezikovnem usposabljanju pri ustrezni organizaciji v trajanju najmanj 300 ur,

- potrdilo o uspešno opravljenem izpitu na osnovni ravni znanja jezika narodne skupnosti –

italijanski jezik.

Okvirni opis nalog delovnega mesta:

* vodenje zahtevnejših nalog,
* opravljanje nalog prekrškovnega organa v skladu s predpisi,
* nadzor nad stanjem objektov za varno plovbo,
* organizacija medsebojnega sodelovanja in usklajevanja z drugimi domačimi in tujimi organi s področja varnosti plovbe in varstva morja pred onesnaženjem,
* opravljanje nalog pristaniškega nadzornika,
* upravljanje s plovnimi objekti organa ter z radijskimi sredstvi in s sredstvi za reševanje na morju,
* opravljanje operativnih nalog na morju (nadzor, reševanje),
* vodenje in odločanje v upravnih postopkih na prvi stopnji.

Posebnosti delovnega mesta: uniforma, delo v eni izmeni, pooblaščena uradna oseba s posebnimi pooblastili.

Prijava mora vsebovati:

1. pisno izjavo kandidata, da je državljan Republike Slovenije, ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev, zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
2. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
3. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta;
4. pisna izjava kandidata, da soglaša z varnostnim preverjanjem;
5. pisno izjavo o znanju jezika narodne skupnosti-italijanski jezik - osnovna raven in znanju angleškega jezika - osnovna raven; iz izjav mora biti razvidno, kje in kdaj je bilo znanje pridobljeno;
6. pisno izjavo o izpolnjevanju drugih pogojev za zasedbo delovnega mesta in sicer pisno izjavo: o opravljenem izpitu iz splošnega upravnega postopka druge stopnje, izpolnjevanju pogoja glede obveznega usposabljanja za imenovanje v naziv; preizkusa znanja za vodenje in odločanje v prekrškovnem postopku;
7. pisno izjavo, da za namen tega natečajnega postopka dovoljuje Ministrstvu za infrastrukturo, Upravi Republike Slovenije za pomorstvo pridobitev podatkov iz uradne evidence o izdanem pooblastilu za naziv častnik zadolžen za krovno stražo na ladji z bruto tonažo 500 ali več ali pooblastila za naziv častnik stroja zadolžen za strojno stražo v strojnici na ladji s pogonskim strojem z močjo 750 KW ali več. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila;
8. pisno izjavo, da za namen tega natečajnega postopka dovoljuje Ministrstvu za infrastrukturo, Upravi Republike Slovenije za pomorstvo pridobitev podatkov iz 1. in 2. točke iz uradne evidence. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Prijava na prosto delovno mesto mora biti obvezno pripravljena in oddana na obrazcu "Prijava za DM 262 – Pristaniški nadzornik višji svetovalec v Kapitaniji ", ki je priloga tega natečaja, z natančno izpolnjenimi vsemi rubrikami in podpisanimi izjavami.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu Pristaniški nadzornik višji svetovalec opravljal v nazivu Višji svetovalec II. Z izbranim kandidatom bo sklenjena Pogodba o zaposlitvi za nedoločen čas s polnim delovnim časom in s trimesečnim poskusnim delom.

Izbrani kandidat bo delo opravljal v prostorih Ministrstva za infrastrukturo, Uprave Republike Slovenije za pomorstvo, Kopališko nabrežje 9, Koper, oziroma v drugih uradnih prostorih, kjer organ opravlja svoje naloge in glede na naravo dela, na območju Republike Slovenije.

Kandidat vloži prijavo v pisni obliki**,** ki jo pošlje v zaprti ovojnici z označbo: »Za javni natečaj za delovno mesto pristaniški nadzornik – višji svetovalec (šifra DM 262)«, na naslov: Ministrstvo za infrastrukturo, Uprava Republike Slovenije za pomorstvo, Kopališko nabrežje 9, 6000 Koper in sicer **v roku 8 dni** po objavi javnega natečaja na Zavodu RS za zaposlovanje in na spletni strani Ministrstva za javno upravo. Za pisno obliko prijave se šteje tudi elektronska oblika, poslana na elektronski naslov **ursp.box@gov.si**, pri čemer veljavnost prijave ni pogojena z elektronskim podpisom.

Obvestilo o končanem javnem natečaju bo objavljeno na portalu GOV.SI. Kandidati bodo o izbiri obveščeni pisno.

Informacije v zvezi z javnim natečajem dajeta: Olga Planinšek, tel. (05) 66 32 130 in Borut Dolenc, tel. (05) 66 32 138.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Jadran Klinec, mag. inž. pom.

Direktor